**Клинички асистент др Владимир Миловановић**

Универзитетска дечја клиника Тиршова,

Медицински факултет Универзитета у Београду

Савремени трендови кардиохирургије новорођенчета

Кардиохируршки оперативни захвати код новорођенчади спадају у најкомплексније захвате у педијатријској кардиохирургији. Незрелост свих органских система, другачији физиолошки одговор на негативне ефекте кардиопулмоналног бајпаса, величина срца, фрагилност и деликатност ткива чине ову групу пацијената изузетно захтевном. У протеклих 30 година сведочимо великом напретку у хируршком лечењу ове популације. Развој пренаталне дијагностике, усавршавање оперативних техника, унапређивање техника кардиопулмоналног бајпаса и постоперативне интензивне неге резултирале су знатним побољшањем исхода лечења.

Предавање ће се фокусирати на резултате и савремене трендове у неонаталној кардиохирургије. Приказаћемо учесталост, резултате оперативног лечења и најзначајније факторе ризика за срчане мане које се оперативно решавају у неонаталном узрасту. Биће представљене иновације у вођењу кардиопулмоналног бајпаса и перфузије које имају велики значај за крајњи исход оперативног захвата.